Lü Huihui

Lü Huihui (kinesisk: 吕会会, født 1989) er en kinesisk friidrettsutøver som konkurrerer i spydkast. Hun har sølvmedalje fra VM i friidrett 2015 i Beijing som fremste internasjonale meritt. 

 Idrettskarriere 
Lü begynte med spydkast som tenåring, og kom på 5.-plass ved det kinesiske ungdomsmesterskapet i 2005, og kom på 2.-plass ved det nasjonale high school-mesterskapet med 49,62 meter, som var ny personlig rekord, og ble hennes årsbestenotering for 2005.Tilastopaja Oy - Lu Huihui CHN, besøkt 15. desember 2015. Året etter kastet hun 49,86 meter som lengste kast. I 2007 begynte hun å studere ved Zhengzhouuniversitetet, og tok da pause fra friidretten. 

Hun begynte å konkurrere igjen i 2010, som senior, i sitt siste år på universitetet. Hun kastet nå over 50 meter for første gang, og vant 2. divisjon ved universitetsmesterskapet to ganger. Hun satte personlig rekord ved et av stevnene i Chinese Athletics Grand Prix 2010, med 55,5,35 meter i mai 2010. Ved det kinsesiske mesterskapet i august kastet hun imidlertid bare 52,92 meter, og endte på 16.-plass. 

I 2011 forbedret hun sin personlige rekord til 58,72 meter ved Chinese Athletics Grand Prix-stevnet i Zhaoqing i april. Hun vant et av stevnene i denne serien, og kom på 2.-plass i tre av stevnene, bl.a. Chinese Athletics Grand Prix-finalen i juli. Ved det kinesiske mesterskapet i Hefei i september kom hun på 13.-plass. 

Hun forbedret resultatene sine kraftig i 2012, og i sitt første stevne dette året forbedret hun sin personlige rekord med over fem meter, til 63,78 meter. En måned senere satte hun asiatisk rekord, og slo med det Wei Jianhuas 11 år gamle rekord, da hun kastet 64,95 meter ved Chinese Athletics Grand Prix-stevnet i Zhaoqing.IAAF - World discus chamion Li Yanfeng opens well; asian javelin throw record falls in Zhaoqing, besøkt 16. desember 2015. Hun konkurrerte utenlands for første gang dette året, og deltok i to stevner i Tyskland, der hun vant i Zeven og kom på 3.-plass i Rhede. Hun kom også på 2.-plass ved Chinese Athletics Grand Prix-finalen i juni, og ble dermed tatt ut til sommer-OL 2012 i London. I kvalifiseringsrunden i OL kastet hun 64,45 meter, og fulgte opp med 63,70 meter i finalen, og endte på 5.-plass.   Ved det kinesiske mesterskapet i friidrett 2012 greide hun ikke 60 meter, men endte på 2.-plass med 59,00 meter, bak Chang Chunfeng.IAAF - Chinese championships close out domestic season well, besøkt 16. desember 2015. 

Også 2013 startet med gode resultater - hun vant Chinese Athletics Grand Prix-stevnet i mars med 64,48 meter, og satte ny asiarekord i april med 65,62 meter.IAAF - China's Lu Huihui improves Asian Javelin record to 65.62m - updated, besøkt 16. desember 2015. I april 2014 rapporterte imidlertid IAAF at Lü ble tatt i doping ved det stevnet hun satte asiarekorden i 2013, da hun testet positivt på Hydroklortiazid, og hun ble dermed fratatt rekorden og utestengt fra 24. mai 2013 til 23. mai 2014.IAAF - Positive cases in athletics - Sanctioned according to information received by the IAAF as of 24 April 2015, besøkt 16. desember 2015

Lü startet 2015 med 63,90 meter ved et stevne i Canberra, og kom på 3.-plass ved IAAF Melbourne World Challenge med 64,59 meter. Hun vant Chinese Athletics Grand Prix-stevnet i Jinan i april, og vant også Diamond League-stevnet Shanghai Golden Grand Prix i mai, der hun også satte ny mesterskapsrekord med 64,08 meter. Ved VM i friidrett 2015 satte hun ny asiarekord i finalen, med 66,13 meter, og fikk med det VM-sølv bak tyske Katharina Molitor. Ved Weltklasse Zürich i september kom hun på 7.-plass. 

 Referanser 

 Eksterne lenker 

  Profil hos London 2012

Kategori:Personer fra Xinxiang
Kategori:Kinesiske spydkastere
Kategori:VM-bronsemedaljevinnere i friidrett for Kina
Kategori:Deltakere for Kina under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kina under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kina under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Kina under VM i friidrett 2015
Kategori:Deltakere for Kina under VM i friidrett 2017
Kategori:Deltakere for Kina under VM i friidrett 2019
Kategori:Dopingsaker i friidrett
Kategori:Deltakere for Kina under VM i friidrett 2022
Kategori:Deltakere for Kina under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Kina under Asiamesterskapet i friidrett 2019